මේ අතරේ ජනතාවගේ වීරයා වන්නේ හිරිපිටියේ දිවනරාලය. ඔහු දළදා වහන්සේගේ ගිහි භාරකරුය. දළදා වහන්සේ අතුරුදන් වූ දා පටන් හිරිපිටියේ දිවනරාල ද නැත. දැන් රහස විවෘත වූවේය. ජනතාවගේ දුකට, බයට, බලාපොරොත්තුවේ සහන් එළිය ප්‍රබෝධ වන්නේ මේ අතරදීය. යුද හතුරා වූ පෘතුගීසීන්ටවත් සොයාගත නොහැකි තරමට උපායෙන් දළදා වහන්සේ පිටතට වඩමවා ගෙන ගොස් ඇති බවට රාවය පැතිර ගියේය. එයම පෘතුගීසීන් පන්නා දැමීමට තරම් ස්වදේශිකයෝ උපායශීලී දක්‍ෂයන් යන්න තහවුරු කර තැබුවෝය. දැන් පෘතුගීසීන්ගේ රූකඩ රජය වූ කෝට්ටේ රාජධානිය පෙරළා දැමීමේ ජනතා අරගලය මතුවන සරු පස හැදෙමින් තිබුණේය.
පෘතුගීසීන්ගේ රූකඩ රජය වූයේ කුමක්ද?
කෝට්ටේ රාජධානිය